Α4-0339/96

Ψήφισμα σχετικά με τον έλεγχο των συγκεντρώσεων της Κοινότητας: Πράσινη Βίβλος της Επιτροπής για την τροποποίηση του κανονισμού για τον έλεγχο των συγκεντρώσεων μεταξύ επιχειρήσεων (COM(96)0019 - C4-0106/96)

Το Ευρωπαϊκό Κοινοβούλιο,

- έχοντας υπόψη την Πράσινη Βίβλο σχετικά με την τροποποίηση του κανονισμού για τον έλεγχο των συγκεντρώσεων μεταξύ επιχειρήσεων (COM(96)0019 - C4- 0106/96),

- έχοντας υπόψη την ανακοίνωση της Επιτροπής στο Συμβούλιο και το Ευρωπαϊκό Κοινοβούλιο σχετικά με την τροποποίηση του κανονισμού για τον έλεγχο των συγκεντρώσεων μεταξύ επιχειρήσεων (COM(96)0313 - C4-0536/96),

- έχοντας υπόψη τα ψηφίσματά του της 24ης Ιανουαρίου 1991, της 16ης Μαρτίου 1995, της 14ης Φεβρουαρίου 1996 όσον αφορά τις διάφορες εκθέσεις περί ανταγωνισμού της Επιτροπής ((EE C 48 της 25.2.1991, σελ. 168 ΕΕ C 89 της 10.4.1996, σελ. 146 ΕΕ C 65 της 4.3.1996, σελ. 90 )) και της 10ης Οκτωβρίου 1991 για την πρόταση Dehaviland ((ΕΕ C 280 της 28.10.1991, σελ. 140)),

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής καθώς και τη γνωμοδότηση της Επιτροπής Νομικών Θεμάτων και Δικαιωμάτων των Πολιτών (Α4-0339/96),

Α. εκτιμώντας ότι η πολιτική ανταγωνισμού και τα μέσα της πρέπει να συμβάλλουν στην επίτευξη των στόχων της ανάπτυξης, ανταγωνιστικότητας, απασχόλησης και οικονομικής και κοινωνικής συνοχής,

Β. πεπεισμένο γι' αυτό το λόγο, ότι η πολιτική ανταγωνισμού δεν μπορεί να θεωρηθεί απόσυνδεδεμένη από τους άλλους σημαντικούς πολιτικούς στόχους της Κοινότητας, ειδικότερα την αύξηση της ανταγωνιστικότητας της κοινοτικής βιομηχανίας[semigr ] πράγμα όμως το οποίο απαιτεί μία ευρωπαϊκή αντί μιας εθνικής θεώρησης και συγχρόνως επίσης αρμοδιότητα απόφασης[semigr ]

Γ. έχοντας υπόψη το γεγονός ότι εν τω μεταξύ σημαντικός αριθμός συγκεντρώσεων με διασυνοριακές επιπτώσεις βρίσκεται κάτω από το επί του παρόντος ισχύον κατώτατο όριο και ότι κατ' αυτόν τον τρόπο αποδυναμώνεται ο στόχος του κανονισμού για τον έλεγχο των συγκεντρώσεων,

Δ. εκτιμώντας ότι και διασυνοριακές συγκεντρώσεις που δεν φθάνουν τα κατώτατα όρια, μπορούν να έχουν δεσπόζουσα θέση και κατ' αυτόν τον τρόπο να βλάπτουν τον ανταγωνισμό και έτσι να πλήττουν την κοινή αγορά,

Ε. έχοντας υπόψη, ότι οι συγκεντρώσεις, οι οποίες υπερβαίνουν τα κατώτατα όρια κύκλου εργασιών, αλλά επιτυγχάνουν περισσότερο από τα 2/3 των πωλήσεών τους σε ένα και ίδιο κράτος μέλος, μπορούν να έχουν παρ' όλα αυτά σημαντικές διασυνοριακές επιπτώσεις και για το λόγο αυτό δεν είναι ικανοποιητικό αυτό το κριτήριο από άποψη πολιτικής ολοκλήρωσης και ανταγωνισμού,

ΣΤ. εκτιμώντας, ότι η επέκταση εθνικών συστημάτων ελέγχου οδηγεί στο γεγονός ότι συγκεντρώσεις, οι οποίες δεν φθάνουν σ' αυτά τα κατώτατα όρια, αλλά υπόκεινται μ' αυτόν τον τρόπο ενδεχομένως στον έλεγχο πολλών εθνικών αρχών, οδηγεί για τις ενδιαφερόμενες επιχειρήσεις σε μία αύξηση των δαπανών και του κόστους, σε μεγαλύτερη ανασφάλεια δικαίου και ενδεχομένως σε αντιφατικές αποφάσεις,

Ζ. εκτιμώντας, ότι η διάκριση σε κοινοτικές επιχειρήσεις συνεργασίας και συγκέντρωσης και η από αυτές επακολουθούσα διαφορετική μεταχείριση από άποψη πολιτικής ανταγωνισμού είναι αμφίβολη και ότι γι' αυτόν τον λόγο πρέπει να καταργηθεί,

Η. πιστεύοντας, ότι τα «άρθρα παραπομπής» 9 και 22 τροποποιημένα αφήνουν επαρκές πεδίο ελιγμών, προκειμένου να ρυθμισθεί η κατανομή των περιπτώσεων μεταξύ Επιτροπής και κρατών μελών κατά τέτοιο τρόπο, ώστε να απλοποιούνται οι διαδικασίες και να λαμβάνεται υπόψη η αρχή της επικουρικότητας,

Θ. έχοντας υπόψη, ότι μία σειρά κρατών μελών αντιμετωπίζει με επιφυλακτικότητα αναθεώρηση του κανονισμού για τον έλεγχο των συγκεντρώσεων μεταξύ των επιχειρήσεων τουλάχιστον όσον αφορά τη μείωση των κατωτάτων ορίων,

1. εκφράζει τη λύπη του, για το γεγονός ότι δεν ζητήθηκε η γνώμη του Κοινοβουλίου για τις τροποποιήσεις των ουσιαστικών διατάξεων του κανονισμού για τον έλεγχο των συγκεντρώσεων μεταξύ των επιχειρήσεων, δηλαδή τη μείωση των κατωτάτων ορίων και τον χειρισμό σε πολλαπλές κοινοποιήσεις[semigr ]

2. υποστηρίζει μία αισθητή μείωση των καθοριστικών κατωτάτων ορίων όσον αφορά την αρμοδιότητα της Επιτροπής ως αρχής αρμόδιας για τον ανταγωνισμό[semigr ]

υποστηρίζει μείωση σε 2 δισ. Ecu όσον αφορά τον κύκλο εργασιών σε παγκόσμιο επίπεδο και 100 εκατ. Ecu για τον κοινοτικό κύκλο εργασιών[semigr ] καλεί το Συμβούλιο να αποφασίσει τουλάχιστον τα επί του παρόντος προταθέντα ποσά των 3 δισ. Ecu για τον κύκλο εργασιών σε παγκόσμιο επίπεδο και 150 εκατ. Ecu για τον κοινοτικό κύκλο εργασιών[semigr ]

3. υποστηρίζει μία περαιτέρω μείωση των κατωτάτων ορίων παρέμβασης σε 2 δισ. Ecu ή 100 εκατ. Ecu για την περίπτωση, που η συγκέντρωση θα πρέπει να διατρέξει τρεις ή περισσότερους ελέγχους συγκέντρωσης μεταξύ επιχειρήσεων[semigr ]

4. απαιτεί, στο μέλλον κάθε κοινοτική επιχείρηση, που πληροί διαρκώς όλες τις λειτουργίες μιας αυτόνομης οικονομικής μονάδας, να υπόκειται στον κανονισμό για τον έλεγχο των συγκεντρώσεων μεταξύ επιχειρήσεων[semigr ]

5. καλεί την Επιτροπή, να υποβάλει και περαιτέρω σε επανεξέταση τα κατώτατα όρια και ενδεχομένως να υποβάλει προτάσεις προς διόρθωση[semigr ]

6. καλεί την Επιτροπή, να υποβάλει σε κριτική επανεξέταση και τη ρύθμιση των 2/3 και να λάβει λεπτομερειακά θέση όσον αφορά τις επιπτώσεις της στο πλαίσιο μιας από τις επόμενές της εκθέσεις περί ανταγωνισμού[semigr ]

7. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.